വികസനംകാത്ത് പാപ്പിനിശ്ശേരി സി.എച്ച്.സി വികസനംകാത്ത് പാപ്പിനിശ്ശേരി സി.എച്ച്.സി PAPPINISSERY HOSPITAL... പാപ്പിനിശ്ശേരി സി.എച്ച്.സി ആശുപത്രി താലൂക്ക് ആശുപത്രിയായി ഉയര്ത്തണമെന്ന് ആവശ്യം പാപ്പിനിശ്ശേരി: ഇല്ലായ്മകളില് വീര്പ്പുമുട്ടി പാപ്പിനിശ്ശേരി സി.എച്ച്.സി. കഴിഞ്ഞ വര്ഷംവരെ ഇവിടെ കിടത്തിചികിത്സയും രാത്രികാലങ്ങളില് ഡോക്ടര്മാരും ഉണ്ടായിരുന്നു. സ്റ്റാഫ് പാറ്റേണ് പുതുക്കിയപ്പോഴാണ് ജീവനക്കാരുടെ എണ്ണവും സൗകര്യവും കുറഞ്ഞത്. ഒ.പി വിഭാഗത്തിലാണ് കൂടുതല് പ്രയാസം. രോഗികളുടെ എണ്ണത്തിനാനുപാതികമായി ഡോക്ടര്മാരും മറ്റു ജീവനക്കാരുമില്ലാത്ത അവസ്ഥ ദുരിതമാവുകയാണ്. ദേശീയപാതയോട് ചേര്ന്ന ഇൗ ആശുപത്രി, താലൂക്ക് ആശുപത്രിയായി ഉയര്ത്തി വികസിപ്പിക്കണമെന്നാണ് നാട്ടുകാരുടെ ആവശ്യം. ആശുപത്രി സൗകര്യം വര്ധിപ്പിക്കുന്നതിനു നബാര്ഡ് 10 കോടി രൂപ അനുവദിച്ചെങ്കിലും സാങ്കേതിക തടസ്സങ്ങള് കാരണം തുക ചെലവഴിക്കാന് കഴിഞ്ഞിട്ടില്ല. നിലവിലുള്ള ഓഫിസ് കെട്ടിടവും പഴയ ക്വാര്ട്ടേഴ്സും പൊളിച്ചുമാറ്റി ആധുനിക സൗകര്യത്തോടെ പുതിയ കെട്ടിടം നിര്മിക്കാനാവും. കെ.വി. സുമേഷ് എം.എല്.എയും കണ്ണൂര് ബ്ലോക്ക് പഞ്ചായത്തും ഇതിനുള്ള നീക്കങ്ങള് നടത്തുന്നുണ്ട്. സി.എച്ച്.സിയെ താലൂക്ക് ആശുപത്രിയായി ഉയര്ത്തി കൂടുതല് സൗകര്യങ്ങള് ഒരുക്കണെമന്ന് പട്ടികജാതി ക്ഷേമസമിതി പാപ്പിനിശ്ശേരി ലോക്കല് കമ്മിറ്റി മുഖ്യമന്ത്രി, ആരോഗ്യ മന്ത്രി, കെ.വി. സുമേഷ് എം.എല്.എ എന്നിവര്ക്ക് നല്കിയ നിവേദനത്തില് ആവശ്യപ്പെട്ടു. ഇതുസംബന്ധിച്ച് ചേര്ന്ന യോഗത്തില് ടി. അജയന് അധ്യക്ഷത വഹിച്ചു. ലോക്കല് സെക്രട്ടറി ഇ. രാഘവന് മാസ്റ്റര്, എ.വി. സത്യന്, സി. റീന, കെ. സായന്ത്, പി. വത്സന് എന്നിവര് സംസാരിച്ചു.